આ પહેલાં શાળાની બહાર પ્રદર્શનકર્તાઓએ શાળાથી થોડે દૂર આવેલ દારૂની દુકાનમાં આગ ચાંપી દીધી હતી. પ્રદર્શનકર્તાઓએ કહ્યું હતું કે, રિયાન સ્કૂલની બહારના સિક્યોરિટી ગાર્ડ ઘણીવાર દારૂ પીને આવે છે અને આરોપી બસ કંડક્ટર પણ અહીં આવી નશો કરતો હતો. આ બધા વચ્ચે મૃત પ્રદ્યુમ્નના પિતાએ લોકોને શાંતિની અપીલ કરી હતી. સાથે જ તેમણે આ કેસમાં સીબીઆઇની તપાસની માંગ કરી હતી, જેથી આ કેસની લગતી તમામ વિગતો સામે આવે.